**

# Materiál na rokovanie

**Hospodárskej a sociálnej rady SR**

# dňa 27.6.2016

**K bodu č. 4)**

**Stanovisko k**

**Návrhu Správy o plnení úloh vyplývajúcich z Národného programu aktívneho starnutia na roky 2014 – 2020**

**Všeobecne k návrhu**

Združenie miest a obcí Slovenska sa zapojilo do procesu vyhodnocovania plnenia Národného programu aktívneho starnutia na roky 2014-2020. Z pohľadu miestnej územnej samosprávy, tak ako to bolo opakovane artikulované, je stabilizácia systému sociálnych služieb a ich finančná vykonateľnosť predpokladom rozvoja programov a služieb smerujúcich k napĺňaniu cieľov NPAS.

ZMOS prierezovo a permanentne odporúča gestorom, pri všetkých strategických dokumentoch, ktorých prípravy sa zúčastňuje, vymedziť evaluačné nástroje a ich finančné krytie. Väčšinou toto odporúčanie ostáva bez povšimnutia. Vyhodnotenie plnenia vytýčených cieľov, je preto závislé od disponibilných kapacít a zdrojov strešných organizácií.

**Pripomienky k návrhu**

ZMOS k návrhu Správy o plnení úloh vyplývajúcich z Národného programu aktívneho starnutia na roky 2014 – 2020 pripomienky neuplatňuje.

**Záver**

ZMOS navrhuje, aby HSR SR vzala Správu o plnení úloh vyplývajúcich z Národného programu aktívneho starnutia na roky 2014 – 2020 na vedomie a odporučila predsedovi HSR predložiť ju na rokovanie vlády SR.

 **Michal Sýkora**

 **predseda**